આ યુદ્ધ અભ્યાસમાં એરફોર્સ પણ આર્મીના દક્ષિણ-પશ્ચિમ કમાન્ડની સાથે તાલમેલ મેળવીને સાથે હતું. એટેક હેલીકોપ્ટર્સ અને અસરકારક એર-કવર નીચે કેવી રીતે ઇન્ફન્ટ્રી અને મેકેનાઈઝ્ડ ડીવીઝન ઝડપી હુમલો કરી શકે એનો પણ અહીં અભ્યાસ થયો હતો. આમાં હજારો મેઈન બેટલ ટેંક્સ (અર્જુન, T-90, T-70 સહીત અનેક અન્ય ટેંક્સ), આર્ટીલરી – (બોફોર્સ સહીત અન્ય તોપ), આર્મીના હેલીકોપ્ટર્સ, એરફોર્સના સુખોઇ, મીગ, મીરાજ અને અન્ય વિમાનોનો પણ સક્રીય ભાગ હતો. આર્મીના સ્પેશીયલ કમાન્ડોસની પણ એક ટીમ હતી જેમને આ અભ્યાસ દરમ્યાન 7,000 ફીટથી એરડ્રોપ કર્યા હતા એ સાથે બ્રાહ્મોસ અને અન્ય સરફેસ ટુ સરફેસ, સરફેસ ટુ એર મિસાઈલ પણ વિજય પ્રહાર 2018 અભ્યાસના ભાગ રૂપે હતી.